section_heading: Izgled palače
paragraph_text: U prizemlju palače nalazi se središnji portik s pet romaničko - bizantskih lukova koje nose četiri korintska stupa, na bokovima su bifore. Prvi kat (piano nobile) je sličnog samo zgusnutog rasporeda, iznad portika je loggia sa sedam lukova, a sa svake strane po jedna trifora. Drugi kat i mezanin su prigradnje iz kasnijih stoljeća.